Žaliakalnio seniūnija

Žaliakalnio seniūnija – administracinis-teritorinis vienetas Kauno miesto savivaldybėje, apimantis Kalniečių ir Žaliakalnio mikrorajonus. Seniūnija ribojasi su Vilijampolės seniūnija vakaruose, Eigulių seniūnija šiaurėje, Dainavos seniūnija rytuose ir Šančių seniūnija pietuose.

2007 m. seniūnijoje buvo 4446 gyvenamieji namai, iš jų 412 – daugiabučių, 4034 – privatūs. Seniūnijoje yra 160 gatvių, jų ilgis – 94,5 km.

Seniūnijoje veikia keturios bendruomenės, susibūrusios į bendruomenės centrus: „Pelėdos“, „Spindulys“ „Žaliakalnio aušra“ ir „Žaliasis Ąžuolynas“. Yra 1 gimnazija, 2 vidurinės, 1 pagrindinė ir 2 pradinės mokyklos, 1 darželis-mokykla, 4 papildomo ugdymo įstaigos, 11 ikimokyklinio ugdymo įstaigų.

Žymiausias pastatas – Kauno Kristaus prisikėlimo bažnyčia, taip pat yra stačiatikių cerkvė (1871 m.), Petro Vileišio aikštė, kurioje vyko dainų šventės, buvo ruošiami kariuomenės paradai, Kauno sporto halė, S. Dariaus ir S. Girėno stadionas, Kauno ledo arena, Kauno medicinos universiteto klinikos, Kūno kultūros akademija, buvusi Kauno meno mokykla, Jono Jablonskio gimnazija, Zoologijos sodas, Ąžuolynas – gamtos paminklas, Žaliakalnio funikulierius, Kauno tvirtovės VII fortas, Dainų slėnis, Juozo Gruodžio memorialinis muziejus, Miko ir Kipro Petrauskų lietuvių muzikos muziejus, senosios žydų kapinės ir kt.

Istorija 

2000 m. vasario 24 d. Kauno m. savivaldybės nutarimu Nr. 20 senasis Žaliakalnis kartu su Kalniečių rajonu tapo bendru administraciniu vienetu – Žaliakalnio seniūnija.

|-
| 2001-04  || || 31 692 ||
|-
| 2011 m.  || || 24 001 ||
|-
| 2021 m.  ||7,35 || 21 200 ||
|}

Seniūnai 
 Bronius Girdauskas, iki 2022 m.

Šaltiniai 

 Žaliakalnio seniūnijos gatvės. Kaunas21.lt
 Bendruomenės centras „Žaliakalnio aušra“ 

Kauno miesto savivaldybės seniūnijos